KAJIAN TERHADAP KESEDARAN DAN KESEDIAAN PELAJAR JABATAN KEJURUTERAAN ELEKTRIK DALAM PENGGUNAAN CIDOS DI POLITEKNIK SULTAN SALAHUDDIN ABDUL AZIZ SHAH Aishah Binti Saim1, (Saharuddin Bin Talib2, Roshidi Bin Zakaria3) 1,2,3 Politeknik Sultan Salahuddin Abdul Aziz Shah 1saishah@psa.edu.my 2saharuddin@psa.edu.my 3roshidi@psa.edu.my ABSTRACT This study aims to identify the level of awareness and readiness in using CIDOS E-learning among students in the Department of Electrical Engineering in Politeknik Sultan Salahuddin Abdul Aziz Shah. Aspects of awareness and readiness to use CIDOS were identified for this study. A total of 90 respondents were involved in this study consisting of three programs in the Department of Electrical Engineering, which are Diploma in Electronic Engineering (Medical), Diploma in Electronic Engineering (Control), and Diploma in Electronic Engineering (Communication). The respondents were students of semester two December 2015 Session. Questionnaire method was used in getting relative information. The results were analysed using Statistical Package for Social Sciences (SPSS) version 18. The study found that the level of awareness and readiness of respondents is high with an overall mean of 3.9. Keywords: Awareness, Readiness. ABSTRAK Kajian ini bertujuan untuk mengenalpasti tahap kesedaran dan kesediaan dalam kalangan pelajar Jabatan Kejuruteraan Elektrik dalam penggunaan CIDOS E-learning di Politeknik Sultan Salahuddin Abdul Aziz Shah. Aspek kesedaran dan kesediaan pelajar terhadap penggunaan CIDOS telah dikenalpasti untuk kajian ini. Seramai 90 orang responden terlibat dalam kajian ini yang terdiri daripada tiga program di Jabatan Kejuruteraan Elektrik iaitu Diploma Kejuruteraan Elektronik (Perubatan), Diploma Kejuruteraan Elektronik (Kawalan) dan Diploma Kejuruteraan Elektronik (Komunikasi). Responden yang terlibat merupakan pelajar semester dua Sesi Disember 2015. Kaedah soal selidik digunapakai dalam mendapatkan maklumat berkaitan.Dapatan kajian dianalisa dengan menggunakan perisian Statistical Package for Social Science (SPSS) versi 18. Hasil kajian mendapati bahawa tahap kesedaran dan kesediaan responden adalah tinggi dengan min keseluruhan 3.9. Kata Kunci: Kesedaran, Kesediaan. 1. PENGENALAN Perkembangan pendidikan dari pembelajaran tradisional telah berubah dengan pesatnya selari dengan perkembangan teknologi maklumat dan komunikasi. Internet dan sistem komputer dengan jaringan elektronik telah memberikan perubahan dalam sistem pembelajaran tradisional kepada pembelajaran elektronik melalui teknologi web dan elektronik ke dalam model pembelajaran dinamik yang baru (Colette, 2001). Sejajar dengan perkembangan ini, pihak Politeknik telah memperkenalkan pembelajaran secara elektronik (e-learning) sebagai salah satu medium pembelajaran di dalam sistem pendidikan Politeknik. Satu sistem yang dikenali sebagai Curriculum Information Document 26
Online System (CIDOS) E-Learning dibangunkan untuk kegunaan pensyarah bagi menyampaikan pembelajaran, maklumat dan juga berinteraksi melaluinya. 1.1 Permasalahan Kajian Pembelajaran e-learning merupakan satu kaedah pembelajaran yang baru diperkenalkan di dalam sistem pengajian Politeknik pada tahun 2010. Sehubungan itu, dalam memastikan tahap pelaksanaan CIDOS dalam kalangan pelajar di Jabatan, maka fokus kajian adalah merangkumi aspek kesedaran dan kesediaan penerimaan pelajar terhadap pembelajaran menggunakan CIDOS. 1.2 Matlamat Kajian Matlamat kajian ini adalah untuk menilai tahap kesedaran dan kesediaan dalam kalangan pelajar semester dua di Jabatan Kejuruteraan Elektrik, Politeknik Sultan Salahuddin Abdul Aziz Shah terhadap pembelajaran menggunakan CIDOS. 1.3 Objektif Kajian Kajian ini mempunyai dua objektif yang akan dicapai sepanjang tempoh kajian. Objektif kajian adalah seperti berikut: a. Mengenal pasti tahap kesedaran dalam kalangan pelajar Jabatan Kejuruteraan Elektrik dalam menggunakan CIDOS. b. Mengenal pasti tahap kesediaan pelajar Jabatan Kejuruteraan Elektrik dalam menggunakan CIDOS. 1.4 Soalan Kajian Dalam kajian ini, terdapat beberapa soalan kajian iaitu: a. Apakah tahap kesedaran pelajar Jabatan Kejuruteraan Elektrik dalam menggunakan CIDOS? b. Apakah tahap kesediaan pelajar Jabatan Kejuruteraan Elektrik dalam menggunakan CIDOS? 2. KAJIAN LITERATUR Merujuk Kamus Dewan Bahasa, Edisi Ketiga (2002), kesediaan ialah perihal menyediakan; persediaan, persiapan. Manakala istilah kesedaran merujuk Kamus Oxford Fajar (2000) ialah berkaitan tahap pengetahuan seseorang itu tentang sesuatu perkara. Dalam kajian ini, kesediaan merupakan keadaan bersedia pelajar untuk menggunakan CIDOS di dalam pembelajaran manakala kesedaran pula merujuk kepada pengetahuan minimum yang ada pada pelajar untuk menggunakan CIDOS. Menurut Mazanah dan Carter (2000), pembelajaran adalah satu proses yang memerlukan cara baru bagi perasaan, pemikiran dan melakukan sesuatu. Pembelajaran dikatakan berlaku apabila seseorang pelajar boleh merasa, berfikir atau melakukan sesuatu dalam cara yang berbeza dengan apa yang dilakukan sebelum ini. Manakala menurut Hilgard dan Atkinson (1967), pembelajaran boleh didefinisikan sebagai suatu perubahan yang berlaku terhadap tingkah laku seseorang individu hasil daripada sesuatu perubahan. 27
Mohamed Amin (2010) menganggap penggunaan e-learning sebagai pelengkap kepada pengajaran dan pembelajaran yang dilaksanakan secara bersemuka atau kaedah konvensional. Menurut Learnframe (2001), pembelajaran elektronik adalah bentuk pembelajaran dan pengajaran yang menggunakan teknologi atau rangkaian elektronik (LAN, WAN, intranet atau internet) untuk menyampaikan sesuatu maklumat, interaksi dan pemudahcaraan. Di dalam pembelajaran e-learning, pelajar adalah bertanggungjawab untuk pembelajarannya. Ini akan menjadikan pembelajaran kendiri dilaksanakan dengan lebih berkesan. Pelajar boleh memilih masa, kandungan serta hala tuju pembelajaran mereka. Pelajar juga berpeluang belajar tajuk yang sukar berulang kali dan belajar dalam keadaan selamat tanpa merasa malu untuk bertanya. Pertanyaan juga boleh dilaksanakan secara talian (Jaya Kumar, 2001). 3. METODOLOGI KAJIAN 3.1 Sampel Kajian Jenis persampelan yang digunakan dalam kajian ini ialah persampelan secara rawak. Persampelan secara rawak yang besar akan memastikan sampel yang dipilih mewakili secara keseluruhan populasi. Kaedah persampelan ini juga dapat memastikan setiap individu yang ada dalam populasi mempunyai peluang yang sama untuk terpilih sebagai sampel (Easterby- Smith, Thope & Lowe, 1991). Seramai 90 orang responden telah dipilih daripada tiga program berasingan iaitu program Diploma Kejuruteraan Elektronik (Kawalan), Diploma Kejuruteraan Elektronik (Perubatan) dan Diploma Kejuruteraan Elektronik (Komunikasi). Kesemua responden terdiri daripada pelajar-pelajar semester dua Jabatan Kejuruteraan Elektrik. 3.2 Instrumen Kajian Instrumen kajian ini adalah berbentuk soal selidik. Ianya dibahagikan kepada dua bahagian iaitu; Bahagian A: Latar belakang responden dan Bahagian B: Aspek kajian iaitu kesedaran dan kesediaan terhadap penggunaan CIDOS. Kaedah statistik deskriptif digunakan dalam penganalisisan data yang berbentuk skala Likert. Untuk memudahkan penganalisisan data, skala Likert akan dikategorikan dalam Jadual 1. Jadual ini adalah berdasarkan kajian Rahimah (2006). Jadual 1: Pengkelasan Skala Likert Sangat tidak setuju (1) Tidak setuju (2) Hampir setuju (3) Setuju (4) Sangat setuju (5) Kategori Tidak setuju Setuju Jadual 2: Tafsiran Tahap Berdasarkan Min, Durrishah (2004) Julat Min 1.00 - 2.33 2.34 - 3.67 3.68 - 5.00 Tahap Rendah Sederhana Tinggi 28
4. KEPUTUSAN DAN PERBINCANGAN Tahap kesedaran dan kesediaan terhadap penggunaan CIDOS dalam kalangan pelajar Jabatan Kejuruteraan Elektrik boleh dirujuk dalam Jadual 1. Jadual 3: Tahap Kesedaran dan Kesediaan Terhadap Penggunaan CIDOS dalam Kalangan Pelajar Jabatan Kejuruteraan Elektrik Bil. Aspek 1. Kesedaran 2. Kesediaan Min keseluruhan Min 3.98 3.82 3.9 Tafsiran Tahap Min Tinggi Tinggi Berdasarkan Jadual 3, kedua-dua aspek kesedaran dan kesediaan menunjukkan bahawa tahap kesedaran dan kesediaan pelajar Jabatan Kejuruteraan Elektrik terhadap penggunaan CIDOS adalah tinggi dengan skor min yang diperoleh masing-masing sebanyak 3.98 dan 3.82. Jadual 4: Aspek kesedaran terhadap penggunaan CIDOS Bil. Item Aspek Kesedaran Saya sedia maklum pembelajaran secara CIDOS telah diapplikasi di PSA. Saya sedia maklum pembelajaran secara CIDOS mempunyai banyak kelebihan. Saya akan lebih bermotivasi apabila menggunakan pembelajaran secara CIDOS. Saya sedar bahawa saya akan ketinggalan di dalam pembelajaran sekiranya tidak menggunakan CIDOS. Saya sentiasa menggalakkan rakan-rakan untuk menggunakan platform CIDOS. Saya sedar pembelajaran secara CIDOS boleh meningkatkan pencapaian akademik. Saya sentiasa berfikiran positif apabila menggunakan platform CIDOS. Saya maklum bahawa penggunaan CIDOS boleh dilaksanakan di mana-mana. Saya merasakan kerugian apabila tidak menggunakan platform CIDOS. 10. Saya mendapati penggunaan CIDOS 1. 2. 3. 4. 5. 6. 7. 8. 9. Min 4.24 3.98 3.79 3.77 3.61 3.89 3.96 3.99 3.80 Sisihan Piawai 0.88 0.85 0.88 0.86 0.98 0.93 0.90 0.95 0.89 Tafsiran Tahap Min Tinggi Tinggi Tinggi Tinggi Sederhana Tinggi Tinggi Tinggi Tinggi memberi nilai tambah kepada pembelajaran saya. 4.04 0.82 Tinggi Jadual 4, menunjukkan elemen kesedaran terhadap penggunaan CIDOS. Berdasarkan Jadual 4, item yang menyatakan bahawa pelajar telah sedia maklum penggunaan CIDOS di Politeknik adalah tinggi dengan skor min tertinggi iaitu sebanyak 4.24. Manakala item menggalakkan rakan-rakan menggunakan CIDOS adalah sederhana dengan skor min sebanyak 3.61. 29
Jadual 5: Aspek Kesediaan Terhadap Penggunaan CIDOS Bil. Item Aspek Kesediaan Min Sisihan Piawai 11. Saya bersedia untuk menggunakan platform CIDOS pada bila-bila masa 12. Saya mempunyai kemahiran dalam 11. Saya bersedia untuk menggunakan platform CIDOS pada bila-bila masa 12. Saya mempunyai kemahiran dalam 3.91 3.92 0.91 0.81 Tinggi penggunaan CIDOS 13. Saya bersedia menghadapi cabaran dalam penggunaan CIDOS 13. Saya bersedia menghadapi cabaran dalam penggunaan CIDOS 3.82 0.82 14. Saya tidak mepunyai halangan dalam penggunaan CIDOS 14. Saya tidak mepunyai halangan dalam penggunaan CIDOS 3.56 0.98 15. Saya selalu cuba untuk mendapatkan nota dalam penggunaan CIDOS 15. Saya selalu cuba untuk mendapatkan nota dalam penggunaan CIDOS 4.00 0.83 16. Saya sentiasa menggunakan pembelajaran CIDOS 16. Saya sentiasa menggunakan pembelajaran CIDOS 3.74 1.01 Jadual 5 menunjukkan item pelajar menggunakan CIDOS untuk mendapatkan nota adalah tinggi dengan skor min sebanyak 4.00. Manakala item pelajar tidak mempunyai halangan terhadap penggunaan CIDOS adalah sederhana dengan skor min sebanyak 3.56. 5. PERBINCANGAN Kajian ini merangkumi dua aspek iaitu kesedaran dan kesediaan pelajar terhadap penggunaan CIDOS di Politeknik. Hasil analisis didapati tahap kesedaran pelajar adalah pada tahap tinggi dengan min keseluruhan sebanyak 3.98. Daripada Jadual 4, didapati bahawa min bagi menggalakkan rakan-rakan menggunakan CIDOS adalah sederhana iaitu 3.61. Sebahagian responden iaitu seramai 37 responden (41.2%) setuju dengan penyataan ini. Ini diikuti dengan 28 responden (31.2%) hampir setuju dan 15 responden (16.6%) sangat setuju. Hanya 7 responden (7.7%) tidak setuju dan 3 responden (3.3%) sangat tidak setuju dengan penyataan ini. Manakala min kesedaran bahawa responden telah sedar bahawa penggunaan CIDOS telah diaplikasi di Politeknik adalah tinggi dengan skor min sebanyak 4.24. Majoriti responden sangat setuju dengan penyataan ini iaitu seramai 42 orang (46.7%). Ini diikuti dengan 33 responden (36.7%) setuju dan 11 responden (12.2%) hampir setuju. Hanya 3 responden (3.3%) tidak setuju dan seorang responden (1.1%) sangat tidak setuju dengan penyataan tersebut. Daripada Jadual 5, didapati bahawa min bagi tiada halangan dalam menggunakan CIDOS adalah sederhana iaitu 3.56. Sebahagian responden iaitu seramai 30 responden (33.3%) setuju dan hampir setuju dengan penyataan ini. Ini diikuti dengan 17 responden (18.9%) sangat setuju dan 12 responden (13.4%) tidak setuju. Hanya seorang responden (1.1%) sangat tidak setuju dengan penyataan ini. Manakala min kesediaan responden menggunakan CIDOS untuk mendapatkan nota adalah tinggi dengan skor min sebanyak 4.00. Majoriti responden setuju dengan penyataan ini iaitu seramai 39 orang (43.3%). Ini diikuti dengan 27 responden (30%) sangat setuju dan 22 30
responden (24.4%) hampir setuju. Hanya seorang responden (1.1%) tidak setuju dan sangat tidak setuju dengan penyataan tersebut. 6. KESIMPULAN Hasil kajian didapati secara keseluruhannya, aspek kesedaraan dan kesediaan pelajar Jabatan Kejuruteraan Elektrik dalam menggunakan CIDOS dalam pembelajarannya adalah tinggi. Pelajar berminat menggunakan aplikasi CIDOS untuk mendapatkan nota pembelajaran. RUJUKAN Colette, E (2001). Electronic Education System Model. Computers and Education. Durrishah Idrus. et. al. (2004). Kajian Kesedaran Staf UTM Terhadap Keselamatan dan Kesihatan di Tempat Kerja, Jurmal Technology Easterby-Smith, M Thorpe. & Lowe, A. (1991). Management Research: An Introduction. London: Sage Publications. Hilgard, E.R & Atkinson,R.C (1967). Introduction to Psychology. 4th Edition. New York: Harcout Brace and World.Inc. Jaya Kumar C. Koran (2001). Dalam talian e- learning.pdf Kamus Dewan Edisi Ketiga (2002). Dewan Bahasa dan Pustaka, Kuala Lumpur. Kamus Oxford Fajar (2000), Kuala Lumpur. Learnframe (2001). dlm Mazanah Muhamad, Carter G.L (2000). Prinsip Pembelajaran Orang Dewasa. Utusan Publications & Distributors. Sdn. Bhd. Kuala Lumpur Mohamed Amin Embi.(2010). Amalan, Keberkesanan dan Cabaran Pelaksanaan e- pembelajaran di IPT Malaysia, Klang, Kementerian Pengajian Tinggi Malaysia. Rahimah Shahar (2006). Pembangunan Laman Web Sebagai Media Pengajaran Di Politeknik Port Dickson: Topik Garis Imbas. Tesis Sarjana, Universiti Kebangsaan Malaysia 31